ดัชนีหุ้นภาคเช้า8ธ.ค.ปิดลบ8.52 จุด
ดัชนีหุ้นภาคเช้า 8 ธ.ค. ปิดตลาดที่ระดับ 1,032.20 จุด ลดลง 8.52 จุด&nbsp;&nbsp; มูลค่าการซื้อขาย&nbsp; 57,304 ล้านบาท
8 ธ.ค. 2553

ดัชนีหุ้นภาคเช้า 8 ธ.ค. ปิดตลาดที่ระดับ 1,032.20 จุด ลดลง 8.52 จุด   มูลค่าการซื้อขาย  57,304 ล้านบาท 
ตลาดหุ้นการซื้อขายภาคเช้าวันที่ 8 ธ.ค. ดัชนีเปิดตลาดติดลบและเคลื่อนไหวในแดนลบโดยตลอด และปรับตัวต่ำสุดที่ระดับ 1,029.88 จุด และมาปิดตลาดที่ระดับ 1,032.20 จุด ลดลง 8.52 จุด   มูลค่าการซื้อขาย  57,304 ล้านบาท สูงเป็นอย่างมาก เนื่องจากบริษัท ปูนซิเมนต์(SCC) ได้ทำรายการขายหุ้นบริษัท ปตท.เคมิคอล (PTTCH) ให้กับนักลงทุนทั้งในและต่างประเทศ จำนวน 236 ล้านหุ้น ในราคาหุ้นละ 140 บาท คิดเป็นมูลค่า 33,000 ล้านบาท 
นักวิเคราะห์โบรกเกอร์ กล่าวว่า ผลของการขายหุ้นPTTCH  ได้กดให้ดัชนีหุ้นไทยปรับตัวลดลง และยังเป็นการปรับตัวลงตามตลาดหุ้นในภูมิภาคนี้ จากกังวลของการออกมาตรการควบคุมเงินเฟ้อของจีน ที่มีการคาดการณ์เรื่องการขึ้นอัตราดอกเบี้ยในช่วงสุดสัปดาห์นี้ก่อนการเผยข้อมูลเงินเฟ้อในต้นสัปดาห์หน้า 
นอกจากนี้ ค่าเงินสหรัฐกลับมาแข็งค่าอีกครั้ง ทำให้ต้องระวังการอ่อนตัวของตลาดที่จะมีตามมาได้ แนะนำเน้นเก็งกำไรระยะสั้นจากสภาพคล่องที่ไหลกลับเข้ามา แต่อาจทยอยขายบางส่วน เมื่อดัชนีบริเวณ 1,055 จุด